αγαθη τυχη ο πριαμενος την ιερωσυνην του δημου του ρωμαιων και της ρωμης ιερεω απογραψει παραχρημα προς τους ταμιας και βασιλεις ανδρα μη νεωτερον ετων εικοσι ο δε απογραφεις ιερησεται ετη τρια και μηνας οκτω αρχοντος μηνος μεταγειτνιωνος του επι στεφανηφορου κρατινου η αλλον παρεξεται τον ιερησομενον ανθ εαυτου κατα ταυτα τελεσθεις διι τελεσιουργω και ληψεται παρα του ταμιου ετους εκαστου του μηνος του ταυρεωνος τηι νουμηνια δραχμας εξακοσιας και θυσει τω δημω τωι ρωμαιων και τηι ρωμη τη μεν νουμηνια του ταυρεωνος μηνος ιερειον τελειον τη δε ενδεκατηι του αυτου μηνος θυετωσαν οι εισιοντες εις την αρχην γυμνασιαρχοι μετα των εφηβων ιερειον τελειον τωι δημωι τωι ρωμαιων και τη ρωμη ομοιως δε και οι εξιοντες [γ]υμνασιαρχοι θυετωσαν μετα [τω]ν εαυτων εξεφηβων ιερειον [τελει]ον και διδοτωσαν εκατερ[οι τω] [ιερει] τα γερη τα γεγραμμ[ενα ------] και εις ταλλα αθληματα μεριζων εκαστοις τα καθηκοντα αθλα τιθεις και εις αναθεσιν αθλα οπλα πολεμιστηρια μη ελασσω τριων εχοντα και την επιγραφην του αθληματος ποιουμενος την ενδοξοτατην περι τουτων σπουδην ακολουθως τη του δημο[υ προ]ς το θειον ευσεβεια και τη προς ρω[μαιο]υς ευχαριστια συνεπιμελεισθαι [δε μετ]α του ιερεωι και συνδιοικειν και τους γυμνασιαρχους των νεων οπως οι αγωνες ως επιφανεστατοι γινωνται τη δε ογδοη ανομενου του αυτου μηνος τιθετω αγωνα εν τη παιδικη παλαιστρα λανπαδος τε και των αλλων αθληματων την πρεπουσαν ποιουμενος αθλοθεσιαν συνεπιμελεισθαι δε μετα τουτου και συνδιοικειν τον αγωνα τους παιδονομους την δε των οπλων αναθεσιν γεινεσθαι των τιθεμενων εν τοις ρωμαιοις κατα μεν το παρον εν τω γυμνασιω των νεων επαν δε συντελεσθη το ιερον της ρωμης εν τωι ρωμαιω θυετω δε και ο ιερεως εκαστου μηνος τη νουμηνια τω δημω τω ρωμαιων και τη ρωμη ιερηον τελειον λαβων παρα του πρυτανευοντος ταμιου εις την θυσιαν δραχμας δεκα του δε θαργηλιωνος μηνος τη εβδομη θυετω ο αισυμνητης τωι δημω τω ρωμαιων και τη ρωμη ιερειον τελειον βοικον και διδοτω γερη τωι ιερει τα διατεταγμενα θυετω δε και του μεταγειτνιωνος τη δωδεκατη κατα ταυτα και τα γερη διδοτω εαν δε ο θεος πριηται την αισυμνητυν θυετωσαν οι προσεταιροι του θεου εν εκατερα ημερα ιερηον τελειον και τα γερη διδοτωσαν τω ιερει τα τεταγμενα του δε μηνος του βοιη[δ]ρομιωνος τη οκτωκαιδεκατη θυ[ετ]ωσαν οι πεντηκοντα αρχοντες ιερη[ον τελει]ον υικον και διδοτωσαν γερη τω [ιερει τα τεταγμενα -].
Milet I 7, 203